Huvitatud isik		

 	20.10.2025 nr 2.-1.1/356 - 2	

	

	
Tähetorni tn 21k projekteerimistingimuste eelnõu avalik väljapanek		

Nõmme Linnaosa Valitsus avalikustab Tähetorni tn 21k kinnistule tööstus- ja laohoone püstitamiseks projekteerimistingimuste eelnõu koos illustreeriva materjaliga (hoone eskiis).
Nõmme linnaosa üldplaneeringu kohaselt asub Tähetorni tn 21k kinnistu ettevõtlus-, tootmis- ja laondusettevõtete kõrvalfunktsiooniga juhtotstarbega alal, kus võib kavandada kaubandus-, äri-, teenindus- ja toitlustusasutusi, büroohooneid, vaba aja veetmise võimalusi pakkuvaid ettevõtteid ning tootmis-, logistika- ja laohooneid.
Projekteerimistingimuste eesmärk on määrata tingimused Tähetorni tn 21k kinnistule tööstus- ja laohoone püstitamiseks. 
Hoone asukoht on määratud olemasolevate likvideeritavate laohoonete (EHR kood 101002539) asukohta. Hoone kaugus naaberkinnistu piirist on üldjuhul 4 m. Krundi piirile lähemale kui 4 m ehitamiseks tuleb teha koostööd naaberkinnistu omanikuga ja koostöö dokumenteerida. Ehitise kaugus naaberkinnistutest peab olema kooskõlas tuleohutus- ja insolatsiooninõuetega ning naabrusõigusega. 
Nõmme linnaosa üldplaneeringust ja piirkonna analüüsist tulenevalt on võimalik määrata Tähetorni tn 21k tööstus- ja laohoone ehitisealuseks pinnaks 2800 m² ja kõrguseks 15 m.
Kohaliku omavalitsuse üksus võib planeerimisseaduse § 125 lõike 5 alusel lubada detailplaneeringu koostamise kohustuse korral detailplaneeringut koostamata püstitada või laiendada projekteerimistingimuste alusel olemasoleva hoonestuse vahele jäävale kinnisasjale ühe hoone ja seda teenindavad rajatised, kui: 
1)	ehitis sobitub mahuliselt ja otstarbelt piirkonna väljakujunenud keskkonda, arvestades sealhulgas piirkonna hoonestuslaadi;
2)	üldplaneeringus on määratud vastava ala üldised kasutus- ja ehitustingimused, sealhulgas projekteerimistingimuste aluseks olevad tingimused, ning ehitise püstitamine või laiendamine ei ole vastuolus ka üldplaneeringus määratud muude tingimustega.	
Projekteerimistingimuste taotluse ja selle lisamaterjalide avalik väljapanek toimub 03. novembrist kuni 17. novembrini 2025 Nõmme Linnaosa Valitsuse ruumides, Valdeku tn 13, I korruse fuajees, küsida infoletist.
Projekteerimistingimuste taotlusega nr 2511002/11834 ning Tallinna Linnaplaneerimise Ameti koostatud projekteerimistingimuste eelnõuga on võimalik tutvuda veebiaadressil: 
https://veeb.tallinnlv.ee/pilv/index.php/s/3G3LSPPoaZKU9wO.
1.	Huvitatud isikul ja isikul, kelle õigusi võib avatud menetluse korras antav õigusakt puudutada, on õigus esitada menetlust läbiviivale haldusorganile eelnõu või taotluse kohta ettepanekuid ja vastuväiteid. Ettepanekute ja vastuväidete esitamise tähtajaks on avaliku väljapaneku lõppemise kuupäev.
2.	Juhul, kui eelnevas punktis nimetatud tähtaja jooksul ettepanekuid või vastuväiteid ei esitata, soovib haldusorgan asja arutada ilma avalikku istungit läbi viimata.
Menetlusosaline loetakse asja arutamisest avalikul istungil loobunuks, kui haldusorgan on väljapaneku alguses või menetlusest teatamisel teinud ettepaneku asja arutamiseks ilma avalikku istungit läbi viimata ja menetlusosaline ei ole ettepanekute ja vastuväidete esitamise tähtajaks esitanud selle suhtes vastuväiteid (alus haldusmenetluse seaduse § 50 lõige 3). 
Info tel 645 7300. Ettepanekud ja vastuväited palume esitada e-posti aadressil: nomme@tallinnlv.ee.

	
Lugupidamisega	

	
	
(allkirjastatud digitaalselt)	
Karmo Kuri	
Linnaosa vanem

	
	
Lisa:	Projekteerimistingimuste eelnõu, illustreeriv materjal	

Koopia:	Tallinna Linnaplaneerimise Amet	

Alice Laanemägi
6457300 alice.laanemagi@tallinnlv.ee